Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 139/09)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„SIERRAS DE MÁLAGA“

PDO-ES-A1480-AM02

Teate esitamise kuupäev: 27.1.2021

HEAKSKIIDETUD MUUDATUSE KIRJELDUS JA PÕHJUSED

1. Kaitstud nimetust puudutava osa sõnastuse parandamine

KIRJELDUS

Märgistusandmetest on välja jäetud traditsioonilised nimetused ja väiksemate geograafiliste üksuste nimed.

Sellega muudetakse tootespetsifikaadi punkti A ja see muudatus ei mõjuta koonddokumenti.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks.

PÕHJENDUS

Väljajäetud andmed ei sobi kokku sisuga, kus peab olema esitatud üksnes kaitstav nimetus.

2. Veinide kirjeldust puudutava osa sõnastuse parandamine

KIRJELDUS

Muudetud on kaitstud päritolunimetuse puhul nõutavaid näitajaid ja nende väärtusi kajastava tabeliga esitletud veinide kirjelduse sõnastust, viidates Euroopa Liidu õigusaktidele.

Veinide organoleptilist kirjeldust on parandatud, et ettevõtja saaks seda kontrollida ja vastavushindamisasutus saaks seda sertifitseerida.

Sellega muudetakse tootespetsifikaadi B osa ja koonddokumendi punkti 4.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks.

PÕHJENDUS

Veinide analüütilise kirjelduse sõnastust on parandatud ning maitse- ja lõhnaaistingute kirjelduses on olemasolevad omaduste kirjeldused standardi UNE ISO 17025 nõuete tõttu üle kantud tunnustele ja kirjeldustele, mille on hindamiseks määratlenud degusteerimiskomisjon.

3. Veinivalmistustavasid puudutava osa sõnastuse parandamine

KIRJELDUS

Geograafilise kohaldamisala määratlused („tootmispiirkond“, „tootmisala“ ja „alampiirkond“) on paigutatud ümber D osasse „Määratletud geograafiline piirkond“.

Alapunktis C.1 on sõnastust muudetud, lähtudes tõendatavuse (välja on jäetud sõnad „suurima hoolega“) ja täpsuse (välja on jäetud sõna „üldiselt“) kriteeriumidest, määratledes minimaalse loomuliku alkoholisisalduse nõuded veinikategooriate kaupa, lisades kuivatatud viinamarjadest valmistatud veini kategooria, mis varem oli puudu, ning lisades viite ELi õigusaktile.

Alapunktis C.2 on geograafilise kohaldamisalaga (käesoleval juhul „valmistamispiirkond“) seotud määratlused paigutatud ümber D ossa pealkirjaga „Määratletud geograafiline piirkond“.

Alapunktis C.3 on geograafilise kohaldamisalaga seotud määratlused paigutatud ümber D ossa pealkirjaga „Määratletud geograafiline piirkond“. Lisaks on teises lõigus sõnastust parandatud, jättes välja sõna „üldiselt“ ja täpsustades ühemõtteliselt, millal võib kasutada 1 000-liitriseid anumaid.

Sellega muudetakse tootespetsifikaadi C osa ja koonddokumendi punkti 5 alapunkti a.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks.

PÕHJENDUS

Sõnastust korrastatakse ja parandatakse ning lisatakse kuivatatud viinamarjadest valmistatud veini loomuliku alkoholisisalduse miinimummäär.

4. Määratletud piirkonna laiendamine

KIRJELDUS

Sellesse punkti on lisatud valmistamis- ja laagerdumispiirkonna ning väiksema geograafilise üksuse kui valmistamispiirkonna ja alampiirkonna määratlused, mis on sellesse punkti ümber paigutatud.

Kaitstud päritolunimetusega hõlmatud omavalitsusüksuste loetelu laiendatakse kogu Málaga provintsile, laiendades alampiirkonda Serranía de Ronda ning Montes de Málaga (Málaga mäestiku) ja Norte de Málaga (Põhja-Málaga) alasid ning lisades kaks uut piirkonda – Costa Occidental ja Sierra de la Nieves.

Sellega muudetakse tootespetsifikaadi D osa ja koonddokumendi punkti 6.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks, kuna määratletud piirkonna laiendamine on kooskõlas olemasoleva seoste kirjeldusega ega muuda seda.

PÕHJENDUS

Málaga provintsi varasem ajalooline seos viinapuukasvatusega põhineb piirkonna viinapuude viljelemist ja viinamarjade kasvatamist ja kasutamist soodustavatel ilmastikutingimustel, millest annavad tunnistust arvukad viinapuutäi Euroopasse jõudmise eelsed bibliograafiaviited viinapuuistanduste rajamisele kogu provintsi territooriumil.

Tootmispiirkond on traditsiooniliselt hõlmanud kogu Málaga provintsi, nimelt laiusid viinapuuistandused viinapuutäi invasiooni ajal (1874) 112 000 hektaril ja kõigis omavalitsusüksustes. Selline püsis olukord ametlikult ka XX sajandi jooksul alates esimesest 1935. aasta määrusest, mis avaldati 3. mail 1935 Madridi ametlikus väljaandes nr 123, kuni 1976. aasta määruseni, mis avaldati 21. detsembril 1976 Hispaania ametlikus väljaandes nr 305, milles tootmispiirkond piiritleti vaid ühe osaga provintsist.

Kaitstud päritolunimetuse „Sierras de Málaga“ tunnustamine 2000. aastal oli veinisektorile äratus, sest nende provintsi omavalitsusüksuste viinamarjakasvatajad, veinitootjad ja omavalitsused, mis ei kuulunud kaitstud päritolunimetusega hõlmatud piirkonna alla, taotlesid ametlikult, et vastavad omavalitsusüksused arvataks kaitstud päritolunimetusega hõlmatud tootmispiirkonna alla.

Uuesti nimekirja lisatavate omavalitsusüksuste maa-alasid võib samastada praegu tootmispiirkonda kuuluvate alade ja alampiirkondade maastike ja geograafiliste aladega. Mitte ühegi uue omavalitsusüksuse puhul – ei eraldi ega tervikuna (nagu Sierras de las Nieves või läänerannik) – ei tule lisada uute põllumajandus- ja ilmastikutingimustega tootmispiirkondi.

5. Lisatakse saagikuse piirmäär hektoliitrites hektari kohta

KIRJELDUS

Andmeid on täiendatud vastavalt veinisektorile kohaldatavatele siseriiklikele õigusaktidele, esitades saagikuse piirmäärad hektoliitrites hektari kohta.

Sellega muudetakse tootespetsifikaadi E osa ja koonddokumendi punkti 5 alapunkti b.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks.

PÕHJENDUS

Peetakse asjakohaseks määrata kindlaks hektarisaagi piirmäärad nii kilogrammides viinamarjasaagi puhul kui ka hektoliitrites veini puhul.

6. Lisatakse uued sordid

KIRJELDUS

Kaitstud päritolunimetusega veinide valmistamiseks kasutada lubatud sortide nimekirja täiendatakse valgete ja punaste sortidega.

Sellega muudetakse tootespetsifikaadi F osa ja koonddokumendi punkti 7.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks.

PÕHJENDUS

XIX sajandi lõpus toimunud viinapuutäi invasioon kahjustas märkimisväärselt sordipärandit ning samuti killustas ja vähendas see viinamarjaistandusi, nii et istandused hajutati üle kogu Málaga provintsi.

Alates eelmise sajandi kaheksakümnendatest tegid veinitootjad olulist tööd seoses sortide uuendamise ja katsetamisega, päästes ajaloolisi viinamarjasorte ja lisades uusi sorte, mida viljeletakse naaberaladel, ning seoses nendest sortidest saadavate veinide liikidega. Tehtud töö päädis lõpuks 2000. aastal kaitstud päritolunimetuse „Sierras de Málaga“ tunnustamisega.

Seetõttu on kaitstud päritolunimetusega veinide „Sierras de Malaga“ olemus ja eripärased omadused tingitud eelkõige mitmekesisest looduskeskkonnast ja territoriaalsest struktuurist (hajali asetsevad väiksed maalapid), kuna neis avalduvad maatüki eriomadused, mis annavad tulemuseks nüansirikkad kvaliteetsed veinid.

Tänu kaitstud päritolunimetuse „Sierras de Málaga“ veinisektorile omasele uuendusmeelsusele on viimase kaheksa aasta jooksul (kehtiv tootespetsifikaat on aastast 2011) lisatud tootespetsifikaadis tunnustatud sortide loetellu uued sordid, korrates algskeemi ajalooliste sortidega ja lisades naaberaladel viljeldavaid uusi sorte.

7. Parandatakse seoste kirjelduse sõnastust

KIRJELDUS

Seoste kirjelduse sõnastus on üle vaadatud ja ümber paigutatud.

Sellega muudetakse tootespetsifikaadi G osa ja koonddokumendi punkti 8.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks, kuna seost ei muudeta, vaid korrastatakse ja parandatakse üksnes selle osa sõnastust.

PÕHJENDUS

Püütakse sõnastada selgelt ja eraldi, millised on kaitstud päritolunimetusega veinide saamist mõjutavad loodus- ja inimtegurid, millised on nende toodete eri- ja põhiomadused ning milline on põhjuslik seos tootmis- ja valmistustegurite ja valmistoodete lõppomaduste vahel.

8. Parandatakse täiendavaid tingimusi puudutava osa sõnastust

KIRJELDUS

H osa pealkiri „Kontrolliasutuse kohaldatavad nõuded“ viiakse vastavusse komisjoni poolt 2011. aastal kehtestatud tootespetsifikaadi vormiga ja osa uueks pealkirjaks saab „TÄIENDAVAD MEETMED“; lisaks märgitakse, et tootespetsifikaadiga kehtestatud nõudeid kohaldavad ettevõtjad, mitte kontrolliasutus, mistõttu jäetakse esimene lõik välja.

Alapunktis H.1 parandatakse sõnastust, et paremini täita Euroopa Parlamendi ja nõukogu määruse (EL) nr 1308/2013 (2) artikli 103 lõikes 1 sätestatut, mille kohaselt on kaitstud päritolunimetuse kasutamise ainus nõue tootespetsifikaadile vastamine, mitte kontrolliasutuse registritesse kandmine.

Alapunkti H.4 muudetakse järgmiselt:

— Esimese lõigu sõnastust turustamiseks pakendatud või pudelisse villitud veinide kohta on parandatud nii, et väljend „ühenduse õigusaktid“ on asendatud väljendiga „liidu õigusaktid“ ning see on viidud vastavusse kontrolliasutuse töökorra artikli 27 punktiga 2 „Kaitstud päritolunimetusega toodete villimine“.

— Enne turule laskmist asendatakse märgisel sõna „heakskiitmine“ sõnaga „hindamine“.

— Seoses lahtiselt müügiga on muudetud sõnastust, et kaotada vastuolu mõistete „lahtiselt“ ja „pakendatuna“ vahel, kuna need on välistavad määratlused (ei ole olemas lahtist pakendit, selle all mõeldakse hoopis üle 60-liitriseid mahuteid).

— Parandatud on lahtiselt väljastatavate ja väljaspool tootmispiirkonda villitavate veinide kontrollimise meetmeid puudutavat sõnastust, jättes sellest välja suvalisuse ning täpsustades, et võimalikud kontrollimeetmed peavad olema samad, mida kasutatakse toote sertifitseerimisel.

— Lõikudest, kus on mainitud tootmispiirkonnast väiksemaid geograafilisi üksusi, on välja jäetud viide kontrolliasutuse sätestatud kaubamärgi kasutamise korrale, kuna valikuliste nimetuste kasutamise põhinõue on sätestatud eelnevas tekstis.

— Välja on jäetud lõik, milles käsitletakse omavalitsusüksute ja alampiirkondadest erinevate väiksemate geograafiliste üksuste kasutamist, kuna tegemist on üldise viitega liidu õigusaktile selle kohta, kuidas tulevikus alasid piiritleda.

Sellega muudetakse tootespetsifikaadi H osa ja koonddokumendi punkti 9.

Tegemist on standardmuudatusega, sest seda ei saa liigitada ühekski delegeeritud määruse (EL) 2019/33 artikli 14 lõikes 1 sätestatud muudatuseks.

PÕHJENDUS

Sellega püütakse täpsustada tootespetsifikaadi selle osa sõnastust.

9. Kontrolliorganite ajakohastamine

KIRJELDUS

Ajakohastatud on viidet tootespetsifikaadile vastavuse kontrollimist reguleerivale liidu õigusaktile, pädevale kontrolliasutusele ja tootespetsifikaadile vastavuse kontrollimisega tegelevale üksusele.

Sellega muudetakse tootespetsifikaadi I osa ja see muudatus ei puuduta koonddokumenti.

PÕHJENDUS

Kirjeldatud teavet ajakohastatakse.

KOONDDOKUMENT

1. Toote nimetus

Sierras de Málaga

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

16. Üleküpsenud viinamarjadest valmistatud vein

4. Veini(de) kirjeldus

Valge vein

Värvus varieerub kahvatukollasest kuldkollaseni.

Tuntavalt intensiivne puuviljalõhn.

Tajutavalt intensiivse maitsega, tunda on happesust. Lühikese kuni pika järelmaitsega.

* Täpsustamata piirmäärade puhul järgitakse kehtivaid eeskirju.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 10 Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

Roosa vein

Värvus varieerub sibulakooreroosast rubiinpunase varjundiga punakasroosani.

Tuntavalt intensiivse puuvilja- ja lillenootidega lõhn.

Tuntavalt intensiivse maitsega, tunda on happesust ja kootavust, lühikese kuni pika järelmaitsega.

* Täpsustamata piirmäärade puhul järgitakse kehtivaid eeskirju.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 11 Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

Punane vein

Värvus varieerub violetsest tellisepunaseni.

Tuntavalt intensiivne puuviljalõhn.

Tuntavalt intensiivse maitsega, tunda on happesust, täidlust ja kootavust, lühikese kuni pika järelmaitsega.

* Täpsustamata piirmäärade puhul järgitakse kehtivaid eeskirju.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

Üleküpsenud viinamarjadest valmistatud punane vein

Värvus varieerub violetsest tumeda kirsipunaseni.

Tuntavalt intensiivne puuviljalõhn.

Tuntavalt intensiivse maitsega, tunda on happesust ja kootavust. Õhukesed kuni täidlasemad veinid, lühikese kuni pika järelmaitsega.

* Täpsustamata piirmäärade puhul järgitakse kehtivaid eeskirju.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a. Veinivalmistuse eritavad

Veinivalmistuse eritava

Laagerdumine toimub tammevaatides, kasutades nn añadas-süsteemi, mis tähendab, et veinivalmistamisel kasutatakse vaid ühe aastakäigu saaki.

Veinide puhul võib soovi korral kasutada traditsioonilisi nimetusi „Crianza“, „Reserva“ ja „Gran Reserva“, mis on sätestatud kehtivates siseriiklikes õigusaktides.

Veinivalmistamise suhtes kohaldatavad piirangud

Virde ja veini tootmisel tuleb survet avaldada nii, et saagikus ei ületaks 70 % (liitrit veini viinamarjade kilogrammi kohta).

Magustamine ja loomuliku alkoholisisalduse suurendamine ei ole lubatud ning kaitstud päritolunimetusega veinide tegelik alkoholisisaldus ja jääksuhkrusisaldus peavad olema loomulikud.

Viljelustavad

Koristatakse üksnes terved ja küpsed viinamarjad, sealjuures võib üleküpsenud viinamarju kasutada nende veinide valmistamisel, mille jääksuhkrusisaldus on üle 4 grammi liitri kohta. Kategooriasse „vein“ sobivate toodete loomulik alkoholisisaldus peab olema vähemalt 10 mahuprotsenti, väiksema võimaliku alkoholisisaldusega maatükkide saagid ei sobi kaitstud päritolunimetusega veini tootmiseks, välja arvatud kategooriasse „üleküpsenud viinamarjadest valmistatud vein“ kuuluvad tooted, mille loomulik alkoholisisaldus peab olema üle 15 mahuprotsendi.

Alampiirkonnas Serranía de Ronda koristatakse saak käsitsi kuni 30kilogrammistesse pakenditesse, milles toimub ka transport.

b. Suurim saagikus

Valged sordid

12 000 kilogrammi viinamarju hektari kohta

84 hektoliitrit hektari kohta

Punased sordid

9 000 kilogrammi viinamarju hektari kohta

63 hektoliitrit hektari kohta

Serranía de Ronda alampiirkonnas

9 000 kilogrammi viinamarju hektari kohta

63 hektoliitrit hektari kohta

6. Määratletud geograafiline piirkond

Kaitstud päritolunimetusega „Sierras de Málaga“ veinide tootmispiirkonna moodustavad järgmised omavalitsusüksused:

Málaga, Alameda, Alcaucín, Alfarnate, Alfarnatejo, Algarrobo, Algatocín, Alhaurín de la Torre, Alhaurín el Grande, Almáchar, Almargen, Almogía, Álora, Alozaina, Alpandeire, Antequera, Árchez, Archidona, Ardales, Arenas, Arriate, Atajate, Benadalid, Benahavís, Benalauría, Benalmdena, Benamargosa, Benamocarra, Benaoján, Benarrabá, El Borge, EL Burgo, Campillos, Canillas de Aceituno, Canillas de Albaida, Cañete la Real, Carratraca, Cartajima, Cártama, Casabermeja, Casarabonela, Casares, Coín, Colmenar, Comares, Cómpeta, Cortes de la Frontera, Cuevas Bajas, Cuevas del Becerro, Cuevas de San Marcos, Cútar, Estepona, Faraján, Frigiliana, Fuengirola, Fuentepiedra, Gaucín, Genalguacil, Guaro, Humilladero, Igualeja, Istán, Iznate, Jiména de líbar, Jubrique, Júzcar, Macharaviaya, Manilva, Marbella, Mijas, Moclinejo, Mollina, Monda, Montecorto, Montejaque, Nerja, Ojén, Parauta, Periana, Pizarra, Pujerra, Rincón de la Victoria, Riogordo, Ronda, Salares, Sayalonga, Sedella, Serrato, Sierra de Yeguas, Teba, Tolox, Torremolinos, Torrox, Totalán, Valle de Abdalajís, Vélez-Málaga, Villanueva de Algaidas, Villanueva de la Concepción, Villanueva del Rosario, Villanueva de Tapia, Villanueva del Trabuco, La Viñuela ja Yunquera, mis kuuluvad Málaga provintsi, ning Benamejí ja Palenciana omavalitsusüksused Córdoba provintsis.

Alampiirkond: tootmispiirkonnast väiksem geograafiline üksus, mis on ühtne geograafiline piirkond ja mille suhtes kohaldatakse teatavaid erinõudeid.

Maa-ala: tootmispiirkonnast väiksem geograafiline üksus, mida iseloomustab teatava homogeensusega geograafiline keskkond.

Kaitstud päritolunimetusega „Sierras de Málaga“ hõlmatud piirkonnas eristatakse piirkonda, mida on traditsiooniliselt nimetatud Serranía de Rondaks – see on looduslik piirkond, kuhu kuuluvad järgmised omavalitsusüksused: Algatocín, Alpandeire, Arriate, Atajate, Benadalid, Benalauría, Benaoján Benarrabá, Cartajima, Cortes de la Frontera, Cuevas del Becerro, Faraján, Gaucín, Genalgaucín, Igualeja, Jimena de Líbar, Jubrique, Júzcar, Montecorto, Montejaque, Parauta, Pujerra, Ronda ja Serrato.

Lisaks eristatakse tootmispiirkonnas järgmisi alasid:

Axarquía, kuhu kuuluvad järgmised omavalitsusüksused: Alcaucín, Alfarnate, Alfarnatejo, Algarrobo, Almáchar, Árchez, Arenas, Benamargosa, Benamocarra, Borge, Canillas de Aceituno, Canillas de Albaida, Comares, Cómpeta, Cútar, Frigiliana, Iznate, Macharaviaya, Moclinejo, Nerja, Periana, Rincón de la Victoria, Riogordo, Salares, Sayalonga, Sedella, Torrox, Totalán, Vélez-Málaga ja La Viñuela;

Montes de Málaga, kuhu kuuluvad järgmised omavalitsusüksused: Alhaurín de la Torre, Alhaurín el Grande, Almogía, Álora, Antequera (osa, mis asub Sierras Pelada, Cabrase, Prieta, Co ja Camarolase lõunapoolsetel nõlvadel), Ardales, Carratraca, Cártama, Casabermeja, Coín, Colmenar, Málaga, Pizarra, Torremolinos ja Villanueva de la Concepción;

Manilva, kuhu kuuluvad Manilva, Casarese ja Estepona omavalitsusüksused;

Costa Occidental (läänerannik), kuhu kuuluvad järgmised omavalitsusüksused: Benahavís, Benalmádena, Fuengirola, Marbella ja Mijas;

Norte de Málaga (Põhja-Málaga), kuhu kuuluvad järgmised omavalitsusüksused: Alameda, Almargen, Antequera, Archidona, Benamejí, Campillos, Cañete la Real, Cuevas Bajas, Cuevas de San Marcos, Fuentepiedra, Humilladero, Mollina, Palenciana, Sierra de Yeguas, Teba, Valle de Abdalajís, Villanueva de Algaidas, Villanueva del Rosario, Villanueva de Tapia ja Villanueva del Trabuco;

Sierra de las Nieves, kuhu kuuluvad järgmised omavalitsusüksused: Alozaina, El Burgo, Casarabonela, Guaro, Istán, Monda, Ojén, Tolox ja Yunquera.

7. Peamised veiniviinamarjasordid

‘BLAUER LIMBERGER’ – ‘BLAUFRANKISCH’

‘CABERNET FRANC’

‘CABERNET SAUVIGNON’

‘CHARDONNAY’

‘COLOMBARD’

‘DORADILLA’

‘GARNACHA BLANCA’

‘GARNACHA TINTA’

‘GEWÜRZTRAMINER’

‘GRACIANO’

‘JAEN TINTO’

‘MACABEO’ – ‘VIURA’

‘MALBEC’

’MALVASÍA AROMÁTICA’

‘MERLOT’

‘MONASTRELL’

’MONTÚA’ – ‘CHELVA’

‘MOSCATEL DE ALEJANDRÍA’

‘MOSCATEL DE GRANO MENUDO’ – ‘MOSCATEL MORISCO’

‘MOSCATEL NEGRO’

‘PARDINA’ – ‘JAÉN BLANCO’

‘PEDRO XIMÉNEZ’

‘PERRUNO’

‘PETIT VERDOT’

‘PINOT NOIR’

‘RIESLING’

‘ROME’

‘SAUVIGNON BLANC’

‘SYRAH’

‘TEMPRANILLO’

‘TINTILLA DE ROTA’

’TINTO VELASCO’ – ‘BLASCO’

‘VERDEJO’

‘VERMENTINO’

‘VIJARIEGO BLANCO’ – ‘BIGIRIEGO’

‘VIOGNIER’

8. Seos(t)e kirjeldus

Sama tüüpi veinide (valge, roosa või punane vein) liikide ja omaduste mitmekesisus kajastab nende tootmist toetava kompleksse ja mitmekesise looduskeskkonna vastastikmõju, eri päritolu (traditsiooniliste, kohandatud välismaiste ja taastatud kohalike) sortide rohkust, mis kasvavad tänu tootmispiirkonna soodsale kliimale hästi, ning kompleksseid pinnavorme, mis soodustavad väikeseid tootmisüksusi ja toovad esile maatüki parimad omadused.

Viinamarjade küpsemise ajal on eriti oluline temperatuurirežiim, mis määrab maitse- ja lõhnanüansside varieeruvuse ning polüfenoolide sisalduse. Piirkonnas on mõõdukas kliima, mida iseloomustab öine temperatuurilangus, laiuskraadile omast soojust tasakaalustavad nii paiknemine kliima ülemineku alal kui ka mesoklimaatilised tegurid. On olemas ka üks märkimisväärne ilmastikutingimus, nagu rohke päikesepaiste, mis soodustab üleküpsenud viinamarjadest valmistatud veinide tootmiseks vajaliku suure loodusliku alkoholisisaldusega viinamarjavirde saamist.

Pinnasele on koostise, tekstuuri ja/või kallaku tõttu üldiselt omane hea läbilaskevõime, mis koos keskmisest väiksema viljakusega suurendab aromaatsete koostisosade kontsentratsiooni ning veinide elegantsust.

9. Muud olulised tingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus:

— suurema geograafilise üksuse valikuline märkimine: Andaluusia – piirkond, mis hõlmab kogu kaitstud päritolunimetusega hõlmatud ala;

— väiksemad geograafilised üksused: reguleeritakse selge sõnaga alampiirkonna, eri tootmisalade ja määratletud piirkonna omavalitsusüksuste nimetamist.

Link tootespetsifikaadile

https://juntadeandalucia.es/export/drupaljda/PC_Sierras_de_Malaga_modificado.pdf

(1) ELT L 9, 11.1.2019, lk 2.

(2) ELT L 347, 20.12.2013, lk 671.